stanford-oval/wikipedia huggingface dataset:
The Anime Man

| The Anime Man |
| --- | --- |
 The Anime Man vuonna 2022.
Henkilötiedot
Muut nimet:  Ikurru, Ikuru Kamijou
Syntynyt: 28. syyskuuta 1994 (ikä 30) Sydney, Uusi Etelä-Wales, Australia
Kansalaisuus:  australilainen japanilainen
Ammatti:  tubettaja
Puoliso:  Agnes Diego
Muut tiedot
Lempinimet:  Joey
Aktiivisena:  2013–
Aiheesta muualla
Kotisivu
Joseph Tetsuro Bizinger (s. 28. syyskuuta 1994), joka tunnetaan verkossa nimellä The Anime Man sekä pseudonyymi Ikuru Kamijou (jap. 神城 維来, Kamijō Ikuru), on australialainen tubettaja, ääninäyttelijä,
muusikko ja podcastien tekijä. Hänen videoidensa aiheina ovat anime, manga, japanilainen kulttuuri, japanin kieli ja pelaaminen. Bizinger on myös haastatellut ​​japanilaisen viihdeteollisuuden ihmisiä,
kuten light novelien kirjoittajia, mangakoita ja ääninäyttelijöitä heidän töistään.
Akseli ja Elina

| Akseli ja Elina> Akseli och Elina   Akseli and Elina |
| --- | --- |
 Elokuvan DVD-julkaisun kansikuva vuodelta 2005.
Ohjaaja:  Edvin Laine
Käsikirjoittaja:  Väinö Linna   Edvin Laine   Juha Nevalainen   Juho Gartz   Georg Korkman
Perustuu:  Väinö Linnan romaaniin Täällä Pohjantähden alla, osa 3 (1962)
Tuottaja:  Mauno Mäkelä
Säveltäjä:  Heikki Aaltoila
Kuvaaja:  Olavi Tuomi
Leikkaaja:  Juho Gartz
Lavastaja:  Ensio Suominen
Pääosat:  Aarno Sulkanen   Ulla Eklund   Risto Taulo   Anja Pohjola
Valmistustiedot
Valmistusmaa:   Suomi
Tuotantoyhtiö:  Fennada-Filmi Oy
Ensi-ilta:   4. joulukuuta 1970    4. joulukuuta 1972
Kesto:  137 min
Alkuperäiskieli:  suomi
Budjetti:  1 857 900 mk
Katsojat:  510 542
Edeltäjä:  Täällä Pohjantähden alla
Aiheesta muualla
IMDb 
Elonet
Infobox OKNimi-testi OK: 
Akseli ja Elina on vuonna 1970 ensi-iltaan tullut Edvin Laineen ohjaama elokuva, joka on jatkoa kaksi vuotta aiemmin ensi-iltansa saaneelle Täällä Pohjantähden alla -elokuvalle. Täällä Pohjantähden alla pohjautuu Väinö Linnan Täällä Pohjantähden alla -trilogian kahteen ensimmäiseen osaan, kun taas Akseli ja Elina trilogian viimeiseen osaan. Akseli ja Elina ei menestynyt yhtä hyvin kuin edeltäjänsä. Jussi Jurkka voitti elokuvasta vuonna 1971 parhaan miespääosan Jussin (myös  elokuvasta Päämaja).
Yleisradion Tallennepalvelu julkaisi elokuvan VHS-kasettina vuonna 1988. Finnkino julkaisi elokuvan DVD:nä vuonna 2005 ja uudestaan seuraavana vuonna. VLMedia julkaisi elokuvan kolmannen kerran DVD:lle vuonna 2015. Elokuva on esitetty lukuisia kertoja televisiossa.
Juoni

Elokuva alkaa siitä mihin edeltäjänsä jäi, kun Akselin elinkautinen tuomio vaihtuu ehdonalaiseksi vapaudeksi. Hän palaa kotiinsa yön pimedessä herättäen hämminkiä perheensä keskuudessa. Lapualaishenki nostaa päätään myös Pentinkulmalla, se henkilöityy kansakoulunopettajaan sekä pappilan rouvaan ja poika Salpakariin. Kivivuori kyyditään ja pahoinpidellään. Tästä vaiheesta elokuva jatkuu talvi- ja jatkosodan yli aina Kaarinan ja Auliksen häihin asti.
Vastaanotto

Akseli ja Elina oli Suomen elokuvateattereissa 510 542 katsojallaan vuoden 1970 katsotuin elokuva. Myös toiseksi ja kolmanneksi katsotuimmat olivat kotimaisia, Naisenkuvia ja Speedy Gonzales – Noin 7 veljeksen poika.
Aiheesta muualla

Juonikuvaus ja lehdistöarvioita Elonet.fissä
Taustatietoja tuotannosta Elonet.fissä
Akseli ja Elina Yle Areenassa
Akseli ja Elina Internet Movie Databasessa (englanniksi)
Worship

| Worpship Hypocrisy |
| --- | --- | --- |

Studioalbumin tiedot
 Julkaistu: 26. marraskuuta 2021
 Formaatti: CD, vinyyli, kasetti
 Tyylilaji: melodinen death metal
 Kesto: 50.32
 Levy-yhtiö: Nuclear Blast
Listasijoitukset
  12. (albumilista)    8. (fyysinen albumilista)
Hypocrisyn muut julkaisut
| End of Disclosure 2013 | Worpship 2021 |   |
Singlet albumilta Worship
 ”Chemical Whore” Julkaistu: 10. syyskuuta 2021  ”Dead World” Julkaistu: 1. lokakuuta 2021
Worpship on ruotsalaisen death metal -yhtye Hypocrisyn kolmastoista studioalbumi, joka julkaistiin 26. marraskuuta 2021.
Kappaleet

Worship – 4.42
Chemical Whore – 5.19
Greedy Bastards – 4.03
Dead World – 4.09
We’re The Walking Dead – 5.19
Brotherhood Of The Serpent – 4.23
Children Of The Gray – 5.16
Another Day – 3.11
They Will Arrive – 4.25
Bug In The Net – 4.51
Gods Of The Underground – 4.48
Kokoonpano

Peter Tägtgren – laulu, kitara
Mikael Hedlund – basso
Reidar Horghagen – rummut
Thomas Elofsson – sessiokitaristi
Arvostelut

Imperiumi: 9-/10
Inferno:
Kaaoszine:
Soundi:
Aiheesta muualla

Worship Discogsissa. (englanniksi)
Albumi Worship Encyclopaedia Metallum -sivustolla (englanniksi)
Happy Tree Friends

| Happy Tree Friends |
| --- | --- |
 Ensimmäisen tuotantokauden Blu-Ray-kansi
Tyyli:  animaatiosarja, musta komedia, toiminta, parodia
Kestoaika:  1-4 minuuttia (Internet)   7 minuuttia (TV-jaksot)
Luoja(t):  Rhode Montijo, Kenn Navarro, Aubrey Ankrum
Alkuperämaa:   Yhdysvallat  Kanada  Filippiinit  Meksiko  Italia
Alkuperäiskieli:  englanti
Aiheesta muualla
IMDb
Happy Tree Friends (myös HTF) on Flash-animaationa toteutettu, aikuisyleisölle suunnattu synkän humoristinen komediasarja. Sarjan on luonut Universal Pictures yhdessä Kenn Navarron kanssa. Sarja on saavuttanut suurta suosiota maailmalla ja internetissä, ja joitakin jaksoja on esitetty myös televisiossa muutamissa maissa. Sarja on kielletty esimerkiksi Venäjällä, ja onkin herättänyt runsaasti keskustelua erityisesti vanhempien keskuudessa. Sen ensimmäinen jakso ilmestyi 24. joulukuuta 1999.
Sarjaa on tehty yhteensä neljä tuotantokautta, sekä useita erikoisjaksoja jotka ovat usein eri tavoin animoitu tai sisältävät normaalista poikkeavia kohtauksia. Näitä ovat mm. spin-off-sarja "Ka-Pow!" tai jakso "Ski Patrol", joka parodioi 1950-luvun animaatioita ja kommentaattoria.
Sarjasta on tehty useita oheistuotteita, kuten pehmoleluja, DVD-kokoelmia, astiastoja sekä videopeli Happy Tree Friends: False Alarm.
Juoni

Animaatiosarja kertoo värikkäistä eläinystävistä ja heidän kommelluksistaan lastensarjan omaisesti toteutetun, helposti ymmärrettävän juonen kautta. Joka jaksossa hahmot ajautuvat päivittäisissä toimissaan eri tavoin hyvin väkivaltaiseen ja veriseen kuolemaan.
Päähahmot

Sarjassa on yhteensä 21 hahmoa, jotka ovat erilaisia pastellinsävyisiä eläimiä. Muutamaa poikkeusta lukuunottamatta lähes kaikilla hahmoilla on suuret talttahampaat, vaaleanpunainen sydämenmuotoinen nenä sekä Pacman-hahmon muotoiset pupillit. Tunnereaktioiden kuten itkemisen ja nauramisen lisäksi hahmot puhuvat omaa, tekaistua kieltään vaikkakin siihen on toisinaan piiloitettu sanoja myös englanniksi. Hahmoilla on omat perusluonteensa, mutta esimerkiksi heidän käytöksensä ja ammattinsa vaihtelevat useasti.
Päähahmot > Cuddles

Cuddles on keltainen poikajänis, jolla on jänistohvelit jalassa. Hän on toinen sarjaan luotu hahmo Shiftyn jälkeen. Cuddles on ihastunut Gigglesiin. Lyhytjaksossa Seize the Day selviää, että Cuddles on Handyn tapaan epileptinen. Cuddles on kuollut 64 kertaa, mikä on kaikista eniten suhteutettuna muihin sarjan hahmoihin.
Päähahmot > Giggles

Giggles on vaaleanpunainen tyttömaaorava, joka pitää rusettia päässään. Giggles on ihastunut Cuddlesiin, sekä tämän paras ystävä on Petunia. Cuddlesin lisäksi Giggles on ihastunut mm. Lumpyyn, The Moleen, Mimeen ja Cro-Marmotiin. Giggles yrittää suojella luontoa muiden hahmojen kanssa. Hän on kuollut 58 kertaa.
Päähahmot > Toothy

Toothy on pisamakasvoinen poikamajava, jolla on iso väli hampaissaan. Tämän hampaat ovat hieman suuremmat, mitä muilla hahmoilla. Toothy on hahmoista ensimmäinen, joka kuoli sarjassa, ja hänen kuolemansa liittyvät usein silmiin tai pään seutuville. Toothylla on myös tapana itkeä äänekkäästi tuntiessaan kipua. Hän on ainoa hahmo, joka ei ole tähdittänyt televisiosarjan jaksoa. Toothy ihailee suuresti Splendidiä. Hän on kuollut 56 kertaa.
Päähahmot > Lumpy

Lumpy on sininen, pitkä ja äärimmäisen tyhmä hirvi, jonka sarvet ovat vääntyneet eri suuntiin. Hän on tappanut enemmän hahmoja sarjassa kuin kukaan muu, useimmiten vahingossa, mutta myös ajattelemattomuuttaan ja joskus jopa tahallisesti. Lumpy on ironisesti työskennellyt älykkyyskykyä tarvittavissa ammateissa, kuten lääkärinä ja terapeuttina. Lumpy asuu asuntovaunussa Flipyn naapurissa, ja hänellä on ollut oma maatila. Lumpy pitää golfin pelaamisesta. Lumpylla on tapana koheltaa jopa niin paljon, ettei edes Flippy saa häntä tapettua. Hän on kuollut 58 kertaa.
Päähahmot > Sniffles

Sniffles on huippuälykäs muurahaiskarhu. Tällä on silmälasit, pitkä kieli sekä aikaisimmilla tuotantokausilla usein jokin kirja mukanaan. Hän asuu metallisessa talossa, joka muistuttaa puuta. Sniffles luo keksintöjä arjen pulmiin, jotka kuitenkin useimmiten koituvat hänen omaksi kohtalokseen. Sniffles kuolee usein hitaasti ja tuskallisesti. Sniffles joutuu aina muurahaisperheen tappamaksi yrittäessään syödä heitä. Kuolemat liittyvät usein kieleen tai sisäelimiin. Hän on kuollut 47 kertaa.
Päähahmot > Petunia

Petunia on sininen tyttöhaisunäätä, joka pitää kuusenmuotoista ilmanraikastinta kaulassaan ja kukkaa päässään. Televisiosarjan jaksoissa selviää, että Petunia kärsii pakkomielteestä siisteyteen ja hän alkaa helposti hyperventiloida, sekä pahimmassa tapauksessa menettää järkeänsä likaa nähdessään. Petunian siivousvimma on päätynyt hänen kohtalokseen useamman kerran. Petunia on kuollut 49 kertaa.
Päähahmot > Flaky

Flaky on ujo ja pelokas piikkisikatyttö. Hänen nimensä tulee hilsettä muistuttavista hiutaleista, jotka varisevat hänestä kaikkialle. Flaky on allerginen pähkinöille. Vaikka Flakyn sukupuoli on varmistettu naispuoliseksi, siitä oli sarjan alkuaikoina kiistelyä mm. siksi, sillä tällä ei ole naispuoliselle animaatiohahmoille tyypillisiä ripsiä. Sarjan jakson toisinaan vitsailevat tästä aiheesta. Kuollut 37 kertaa.
Päähahmot > Nutty

Nutty on alituisesti sokerihumalassa oleva heterokromaattinen vaaleanvihreä orava. Tällä on turkissaan kiinni useita makeisia: päässään hänellä on kolme tikkukaramellia ja vatsassaan karamellitanko. Nutty kikattaa ja nauraa enemmän kuin puhuu. Hän tekee kaikkensa saadakseen makeisia, vaikka tämä yleensä johtaakin kuolemaan. Nutty pääsee eroon makeanhimostaan jaksossa "False Alarm" tosin hurahtaen videopeleihin ja loppujen lopuksi päätyen jälleen makeisiin. Hän on kuollut 33 kertaa.
Päähahmot > Handy

Handy on työkaluvyöhön ja kypärään sonnustautunut majava, jonka kädet ovat amputoitu. Tämä on etevä rakentaja käsienpuutteesta huolimatta. Handy on tunnettu turhautumisestaan, kun tämä tajuaa tarvitsevansa käsiä. Russellin lisäksi ainoa hahmo, jolla on pysyvä vamma sarjassa. Handy on myös Cuddlesin tavoin epileptikko. Hän kuolee yleensä katkemalla tai lävistettynä. Kuollut 33 kertaa.
Päähahmot > Pop

Pop on aamutakkiin ja hattuun pukeutunut isäkarhu, joka polttaa piippua. Tällä on lapsi, Cub, sekä vaimo joka on kuollut tuntemattomasta syystä. Pop on hyvin vastuuton ja huolimaton isä, vaikka rakastaakin poikaansa paljon. Hän lähes aina tappaa Cubin aina vahingossa, joko ali- tai ylihuolehtivaisuudellaan, eikä itse kuole yhtä usein. Pop on kuollut 17 kertaa.
Päähahmot > Cub

Cub on Popin poika, jolla on propellihattu. Cub jokeltaa ja nauraa paljon, ja on sarjan nuorin hahmo. Tämä kuolee usein hyvin tuskallisesti Popin ali- tai ylihuolehtivaisuuden tähden. Kuollut 41 kertaa.
Päähahmot > Disco Bear

Disco Bear on karhu, joka on 1970-luvun discomusiikin suuri ystävä. Tällä on afro, sekä hän pukeutuu ajan tyyliin. Disco Bear on hyvin varakas, ja omistaa suuren talon puussa. Disco Bear on perso pikaruoalle ja muulle epäterveelliselle ravinnolle, ja onkin useaan otteeseen kärsinyt niistä aiheutuneista haitoista kuten ylipainosta. Hän flirttailee Petunian ja Gigglesin kanssa, vaikka kumpikaan heistä ei ole kiinnostunut tästä. Hän on kuollut 21 kertaa.
Päähahmot > Russell

Russell on merirosvosaukko jolla on silmälappu, koukkukäsi sekä puiset jalat. Russell pitää kalastamisesta ja simpukoista, johon myös tämän nimi viittaa (engl. mussel). Russellin sanavarasto koostuu pääasiassa sanasta "Yar!". Tämän talo muistuttaa merirosvolaivaa. Hänellä on pikaruokaravintola jaksossa Mime to Five. Russell on Lumpyn hyvä ystävä. Russell on kuollut 23 kertaa.
Päähahmot > Lifty ja Shifty

Lifty ja Shifty ovat kleptomaaniset pesukarhuveljekset. Heidät erottaa Shiftyn fedorahatusta, ja jonka ääni on myös matalampi kuin Liftyn. Veljekset eivät koskaan esiinny yksin, kuten Pop ja Cub. Yleensä Shifty kuolee ennen Liftyä, muutamaa poikkeusta lukuun ottamatta. Hänen kuolemansa ovat myös hitaampia ja tuskallisempia. Usein Shifty on myös se, joka määrää, ja Lifty joutuu tekemään kaiken työn. Molemmat ovat kuolleet 28 kertaa.
Päähahmot > The Mole

The Mole on sokeamykkä myyrä, jolla on aurinkolasit sekä kauneuspilkku nenän vieressä. Toisinaan Molen kuulo on myös heikko. Vammoistaan huolimatta hän tekee töitä joissa tarvittaisiin hyvää näköä, kuten valokuvaamisessa ja parturoinnissa. Mole asuu kumpareella, jossa on myös autotalli, ja on asunut myös maan alla. Mole kuolee paljon harvemmin kuin muut sarjan hahmot, yhteensä 26 kertaa.
Päähahmot > Mime

Mime on violetti poro-miimikko. Kuten Cro-Marmot ja The Mole, Mime ei puhu mitään, jolloin muut hahmot eivät yleensä ymmärrä häntä. Puhumisen sijasta hän elehtii paljon, vaikkakin on päästänyt muutamia hiljaisia sanoja jaksoissa Happy Trails, Out of Sight" ja Out of Mime. Mime ajaa usein yksipyöräisellä. Hän osaa pantomiimin lisäksi myös jonglöörata, niellä tulta ja muotoilla ilmapalloja. Hän asuu sirkusteltassa, jossa on näkymättömiä huonekaluja. Toisin kuin monet muut hahmot, Mime kuolee yleensä nopeasti ja ilman tuskia. Hänen vammansa kohdistuvat usein päähän. Kuollut 26 kertaa.
Päähahmot > Cro-Marmot

Cro-Marmot on kuution muotoon jäätynyt, esihistoriallinen vihreä murmeli. Hän ei liiku tai puhu mitään, ja on sarjan ensimmäinen ei-animoitu hahmo. Huolimatta tilastaan hän pystyy suoriutumaan jokapäiväisistä aktiviteeteista (esimerkiksi auton ajaminen, lumipallojenheittely ja trapetsitaiteilu) ilman ongelmia - tosin näitä ei koskaan nähdä suoraan. Jää myös suojaa häntä vaurioilta, joten hän on kuollut sarjassa hyvin harvoin. Cro-Marmot asuu iglussa, ja pitää surffaamisesta. Hahmolle on tehty oma erikoisjakso, joka on sarjalle epätyypilliseen tapaan animoitu (parodia 1950-luvun mustavalkoanimaatioista), jossa Cro-Marmot ei ole vielä jäätynyt. Hän on kuollut kuusi kertaa.
Päähahmot > Splendid

Splendid on supersankari-liito-orava. Hän ei hallitse kykyjään ja aiheuttaa aina enemmän haittaa kuin hyötyä. Splendid on allerginen kryptoniitille Supermanin tapaan. Spendid on tähdittänyt Spin off-sarjaa nimeltä Ka-Pow!, jonka jaksoissa esiintyy tämän vihollinen Splendont. Splendid on kuollut kaksi kertaa.
Päähahmot > Flippy

Flippy on barettiin, armeijan vihreisiin ja tunnuslevyyn pukeutunut vihreä karhu. Flippy on sarjan eräs kilteimmistä hahmoista, ja suosituin fanien keskuudessa. Flippy on Vietnamin sodan veteraani ja Flakyn tavoin allerginen pähkinöille ja Mimelle. Flippy asuu väestönsuojassa, joka sijaitsee Lumpyn naapurissa. Disco Bearin tavoin Flippy on hyvin rikas, mikä käy ilmi jaksossa, Easy for You to Sleigh. Flipyn suosituksi tekee tämän sodan aiheuttama posttraumaattinen stressihäiriö. Jokin sotaa muistuttava asia, kuten kovat äänet tai veri, saavat Flipyssä esiin tämän toisen persoonan, "FliqPyn" (mainitaan Ka-Pow!-sarjan jaksossa). Silloin hänen äänensä muuttuu korkeasta matalaksi, talttahampaat torahampaiksi ja silmiin syttyy mielipuolinen katse. Flippy tappaa kaikki lähellään olevat uskoen, että on yhä sodassa. Hän rauhoittuu vasta tapettuaan kaikki, tai kuullessaan jonkin voimakkaan äänen. Hän voitti toisen persoonansa jaksossa Autopsy Turvy/Double Whammy Part 2. Hän on tappanut Splendidiä lukuun ottamatta jokaisen hahmon. Flippy on kuollut 5 kertaa, ja FliqPy 4 kertaa.
Päähahmot > Lammy ja Herra Pickles

Lammy on violetti lammas, jolla on mukanaan suolakurkku nimeltään Herra Pickles. Hän esiintyi ensimmäistä kertaa jaksossa, A Bit of A Pickle. Lammy näkee Picklesin tekevän kaikkea, mitä muut eivät näe. Herra Pickles ei tapa muita hahmoja, vaan Lammy, kun hän luulee Picklesin tappavan ja menee estämään tätä. Lammy on kuollut 2-6 kertaa.
Päähahmot > Truffles

Truffles on sininen sika, joka oli toinen ehdokas Vote or Die-äänestyksessä, jossa katsojat saivat äänestää hänet tai Lammyn sarjan uudeksi hahmoksi. Lammy voitti äänestyksen, joten Trufflesia ei ole käytetty juuri koskaan. Hän on esiintynyt kaksi kertaa sarjassa, elävänä ja kuolleena (3. tuotantokauden 70. jakso, Clause for Concern ja 75. jakso All in Vein).
Päähahmot > Buddhist Monkey

Buddhist Monkey on buddhalainen apina, joka on taitava soturi. Häntä nähdään vain erikoisjaksoissa sekä Ka-Pow!-sarjassa. Karhuninjat, sekä heidän johtajansa yrittävät tappaa hänet tuntemattomasta syystä. Flipyn ja Lammyn tavoin Buddhist Monkey "sekoaa", jolloin hän tappaa tätä ympäröivät hahmot. Hän puolustaa henkensä uhalla asioita, jotka ovat hänelle tärkeitä, kuten lootuskukkaa ja pyhää kirjaa. Buddhist Monkey on sarjan ainoa hahmo, joka ei ole vielä kertaakaan kuollut.
Päähahmot > Generic Tree Friends

Generic Tree Friends on nimitys sarjan taustalla näkyville hahmoille. Kaikki heistä ovat karhuja.
Happy Tree Friends DVD:t

Luettelo Happy Tree Friends -televisiosarjan DVD-julkaisuista
Aiheesta muualla

Viralliset kotisivut (englanniksi)
Mondo Mini Shown viralliset kotisivut
Mondo Median viralliset YouTube-kotisivut
Virallinen Happy Tree Friends foorumi (Arkistoitu – Internet Archive)
Happy Tree Friends Internet Movie Databasessa (englanniksi)
Happy Friends Wiki (englanniksi)
Yéléma

Yéléma (”muutos”) on poliittinen puolue Malissa.
Moussa Mara perusti Yéléman vuonna 2010. Se sai Malin kansalliskokoukseen yhden edustajan vuoden 2013 vaaleissa ja kaksi edustajaa vuonna 2020.
Puolueen puheenjohtaja Mara osallistui vuoden 2013 presidentinvaaleihin saaden 1,5 prosenttia äänistä. Hän toimi Malin pääministerinä vuosina 2014–2015. Vuoden 2018 presidentinvaaleissa Mara luopui ehdokkuudestaan ja kampanjoi entisen pääministerin Cheick Modibo Diarran puolesta.
Aiheesta muualla

Yéléman sivusto (Arkistoitu – Internet Archive) (ranskaksi)
Pokémon Emerald

| Pokémon Emerald |
| --- | --- |

Kehittäjä:  Game Freak
Julkaisija:  The Pokémon Company Nintendo
Ohjaaja:  Shigeki Morimoto
Tuottaja:  Hiroyuki Jinnai Hitoshi Yamagami Gakuji Nomoto Hiroaki Tsuru
Suunnittelija:  Satoshi Tajiri
Käsikirjoittaja:  Akihito Tomisawa Hitomi Sato Toshinobu Matsumiya
Taiteilija:  Ken Sugimori
Säveltäjä:  Go Ichinose Junichi Masuda Morikazu Aoki Hitomi Sato
Pelisarja:  Pokémon
Julkaistu:  JP 16. syyskuuta 2004 NA 1. toukokuuta 2005 AUS 9. kesäkuuta 2005 EU 21. lokakuuta 2005
Lajityyppi:  tietokoneroolipeli
Pelimuoto:  yksinpeli, moninpeli
Ikäluokitus:  PEGI: 3+ ESBR: E
Alusta:  Game Boy Advance
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK       : 
Pelin "Hoenn" alueen Kartta
Pokémon Emerald (jap. ポケットモンスター エメラルド, Poketto Monsutā Emerarudo) on vuonna 2004 Game Boy Advancelle julkaistu Pokémon-peli. Emerald on Rubyn ja Sapphiren jatko-osa. Pelissä tavataan vihollisryhminä sekä Aquaryhmä että Magmaryhmä, jotka taistelevat pelaajan lisäksi myös toisiaan vastaan. Pokémon Emeraldin kansikuvassa esiintyy Rayquaza, joka on pelissä tärkeässä roolissa.
Pelin suurin uudistus on Ottelurintama (engl. Battle Frontier), joka on tullut mukaan aiemmissakin peleissä olleen Ottelutornin rinnalle. Pokémon Emeraldissa ei ole yön ja päivän vaihtelua, toisin kuin seuraavan sukupolven Pokémon-peleissä. Pokémonit liikkuvat vähän aikaa ennen ottelun alkua. Tämä ominaisuus oli jo Pokemon Crystalissa, mutta ei Rubyssa ja Sapphiressa.
Yên Bái (maakunta)

Yên Bai Vietnamin kartalla.
Yên Bái on maakunta Vietnamin pohjoisosassa, Đông Bắcin alueella. Sen pääkaupunki on Yên Bái. Huhtikuussa 2009 maakunnassa oli noin 741 tuhatta asukasta. Sen pinta-ala on 6 900 km².
Tie Trạm Tấun piirikunnassa, Yên Báin maakunnassa
Aiheesta muualla

Kuvia tai muita tiedostoja aiheesta Yên Bái (maakunta) Wikimedia Commonsissa
Anatoli Bulgakov

| Henkilötiedot |
| --- | --- | --- | --- |
Syntymäaika: 14. syyskuuta 1979 (ikä 45)
Syntymäpaikka: Moskova, Venäjän SFNT, Neuvostoliitto
Pelipaikka: laitapuolustaja
Pituus: 178 cm
Lempinimi: Tolja
Junioriseurat
: Petrovski zamok
: Lokomotiv Moskova
Seurat
| Vuodet | Seura | O | (M) |
| 1999–2013 | TP-47 | 333 | (13) |
| 2007 | → AC Oulu (laina) | 8 | (0) |
| 2014 | FC Kemi | 9 | (0) |
| 2015 | TP-47 | 12 | (0) |
| Yhteensä | Yhteensä | 362 | (13) |
 Seurajoukkueuran tilastot kattavat vain kansalliset sarjat, päivitetty 25. lokakuuta 2015.
Anatoli Bulgakov (ven. Анатолий Булгаков, s. 14. syyskuuta 1979 Moskova, Venäjän SFNT, Neuvostoliitto) on venäläinen uransa lopettanut jalkapalloilija. Hän oli pelipaikaltaan laitapuolustaja.
Bulgakov ehti pelata kahdeksan kautta TP-47:ssa, kunnes hän siirtyi vuoden mittaisella vuokrasopimuksella AC Ouluun Veikkausliiga-kaudeksi 2007. Seurat päättivät kuitenkin purkaa sopimuksen 11. heinäkuuta 2007, koska Bulgakovin peliaika uudessa joukkueessaan oli jäänyt vähäiseksi. Hän pelasi vain kahdeksan liigaottelua.
Bulgakov jatkoi uraansa sen jälkeen torniolaisseurassa, vaikka seura putosi Kakkoseen. Sopimus Bulgakovilla TP-47:n kanssa oli vuoteen 2015. Kausi 2015 mukaan lukien Bulgakov on pelannut TP-47:ssa kaikkiaan 16 kautta 1990-luvun lopulta lähtien.
Bulgakovin poika on liigatason jalkapalloilija Danila Bulgakov.
Andersonin piirikunta (Tennessee)

Andersonin piirikunta (engl. Anderson County) on Yhdysvaltojen Tennesseen osavaltiossa sijaitseva piirikunta. Sen väkiluku oli 76 978 vuonna 2019. Piirikunnan hallintokeskus on Clintonin kaupunki. Piirikunta perustettiin 6. marraskuuta 1801.
Aiheesta muualla

Kuvia tai muita tiedostoja aiheesta Andersonin piirikunta (Tennessee) Wikimedia Commonsissa
Þorgerður Katrín Gunnarsdóttir

| Þorgerður Katrín Gunnarsdóttir |
| --- | --- |

Reformipuolueen puheenjohtaja
 12.10.2017–  
Edeltäjä:  Benedikt Jóhannesson
Islannin kalastus- ja maatalousministeri
 11.1.2017–30.11.2017  
Pääministeri:  Bjarni Benediktsson
Edeltäjä:  Gunnar Bragi Sveinsson
Seuraaja:  Kristján Þór Júlíusson
Islannin opetus-, tiede- ja kulttuuriministeri
 31.12.2003 – 1.2.2009  
Pääministeri:  Davíð Oddsson Halldór Ásgrímsson Geir Haarde
Edeltäjä:  Tómas Ingi Olrich
Seuraaja:  Katrín Jakobsdóttir
Henkilötiedot
Syntynyt: 4. lokakuuta 1965 (ikä 59) Reykjavík, Islanti
Puoliso:  Kristján Arason
Lapset:  3
Tiedot
Puolue:  Reformipuolue
Muut puolueet:  Itsenäisyyspuolue (1999–2016)
Tutkinnot:  Islannin yliopisto
Þorgerður Katrín Gunnarsdóttir (s. 4. lokakuuta 1965 Reykjavík, Islanti) on islantilainen poliitikko. Hän toimii islantilaisen reformipuolueen puheenjohtajana ja istuu Islannin parlamentissa Alltingissa.
Yksityiselämä ja tausta

Þorgerður syntyi Reykjavíkissa vuonna 1965. Hän valmistui Menntaskólinn við Sund -lukiosta vuonna 1985. Þorgerður on opiskellut oikeustiedettä Islannin yliopistossa ja valmistui vuonna 1993..
Þorgerður on naimisissa islantilaisen käsipallon pelaajan Kristján Arasonin kanssa. Kristján työskenteli vähittäiskaupan toimitusjohtajana Islannin finanssikriisin aikana kaatuneessa Kaupthing Bankissa. Heillä on kolme lasta, Gunnar Ari (1995), Gísli Þorgeir (1999) ja Katrín Erla (2003). Hän seuraa innokkaasti jalkapalloa, kannattaa Liverpool FC:tä ja omistaa useita islanninhevosia.
Poliittinen ura

Þorgerður on nykyään reformipuolueen puheenjohtaja, mutta hän kuului ennen vuotta 2016 itsenäisyyspuolueeseen, johon hän oli liittynyt siihen vuonna 1999. Tänä aikana Þorgerður ehti toimia vuosina 2003–2009 opetus-, tiede- ja kulttuuriministerinä.
Hän siirtyi heti vuonna 2016 reformipuolueeseen ja tuli valituksi sen listalta vuonna 2016. Þorgerður toimi vuoden 2017 tammikuusta marraskuuhun kalastus- ja maatalousministerinä Bjarni Benediktsson hallituksessa.. Hänet valittiin lokakuussa 2017 reformipuolueen puheenjohtajaksi.